Անկասկած, Զելիհան Մեծ տատիկի չգրված ու անբեկանելի օրենքներն անգիր գիտեր: Բայց հուլիս ամսի այս առաջին ուրբաթ օրը իրեն այնքան անհույս էր զգում, որ անգիր արած ամենախոշոր կանոններն անգամ կարող էր խախտել: Բացի այդ, ինչ ասել-ասել էր, եղածը եղած է, անցյալի հետ գործ չուներ: Զելիհան զղջալու ժամանակ չուներ: Գինեկոլոգի մոտ հանդիպումից ուշացել էր: Սա շատ լուրջ խնդիր չէր. համենայնդեպս, մարդը, զգալով, որ ուշանում է գինեկոլոգի հանդիպումից, անմիջապես կորցնելով այնտեղ գնալու չնչին ցանկությունը, հանգիստ կարող է որոշել ընդհանրապես չգնալ: